*APSTIPRINĀTS:*

*ar iepirkuma komisijas 2020.gada 30.oktobra*

*sēdes protokolu Nr.17*

**VAS “Latvijas dzelzceļš”**

**Atklātā konkursa**

**„Dzelzceļa pasažieru infrastruktūras modernizācija: būvniecība”**

**(iepirkuma identifikācijas Nr.** **LDZ 2020/5-IB)**

**SKAIDROJUMS Nr.43**

|  |  |  |
| --- | --- | --- |
| **Nr.p.k.** | ***Jautājumi*** | ***Atbildes*** |
| **1.** | Tehniskās specifikācijas (Pasūtītāja prasību) 2.2. punktā (I sējumā) minēts:  “*Rīga Pasažieru stacijai jāizstrādā atbilstoša programmatūras konfigurācija VIAS (bez VNS un VIAS apziņošanas iekārtām un pieslēguma), ar mērķi nodrošināt stacijas apziņošanas iekārtu pieslēgšanu*”.  Pie tam: Tehniskās specifikācijas (Pasūtītāja prasību) Pielikumos, 3. pielikuma “*Esošās stacijas saraksts ar pasažieru apziņošanas sistēmām*” 1.2. punktā minēta Rīgas stacijas (daļēji) esošā konfigurācija, bet 3.1.2. punktā (II sējumā) minēts:  “*Rīgas Pasažieru stacijā notiek apziņošanas infrastruktūras projektēšanas un pārbūves darbi Rail Baltica projekta ietvaros. Rīgas Pasažieru stacijā tiks izbūvēta kabeļu kanalizācija un uzstādītas vizuālās un audio apziņošanas iekārtas (platformu displeji un iekštelpu monitori un skaļruņi un pārējā aparatūra), kuras plānots pieslēgt LDz projekta ietvaros izveidotajai VIAS sistēmai. Rīgas Pasažieru stacijas apziņošanas infrastruktūras konfigurācija tiks nodrošināta projektēšanas laikā*”.  Saistībā ar šo lūdzam:   1. **Norādīt kādu VIAS sistēmas konfigurāciju Rīgas un Torņakalna stacijai ir jāietver piedāvājuma cenā, lai nodrošinātu 2.2. punktā (I sējumā) minēto prasību izpildi – esošo**, saskaņā ar 1.2. punktu (Tehniskās specifikācijas (Pasūtītāja prasību) Pielikumos, 3. pielikums) **vai projektējamo**, saskaņā ar 3.1.2. punktu (II sējumā); 2. **Atsevišķi norādīt Rīgas un Torņakalna stacijai šādu vienību skaitu:**  * **ceļi;** * **peroni;** * **apziņošanas zonas;** * **vienlaicīgi atskaņojamie ziņojumi;** * **peronu displeju veids un daudzums;** * **stacijas telpu displeju veids un daudzums;** * **audio informēšanas un displeju sistēmu vadības protokoli.**  1. **Lūdzam skaidrot jēdzienu “*nodrošināt*” frāzē “*ar mērķi nodrošināt ...*”, 2.2. punktā (I sējumā), un norādīt, kāds darba apjoms (gan konfigurēšanas, gan palaišanas darbi) stacijai Rīga un Torņakalns ir jāietver piedāvājuma cenā apziņošanas iekārtu pieslēgšanas daļā.** | Skaidrojam, ka šī iepirkuma līguma ietvaros VIAS ir jāpieslēdz iekārtas 48 modernizējamās un 17 jau modernizētās stacijās, saskaņā ar II sējuma 4.2.punktu (ar grozījumiem 4.2.2.p.), 2.3.punktu un 3.pielikuma 1.1.punktu. Saskaņā ar II sējuma 2.7.punktu ir jānodrošina iespēja integrācijai, ņemot vērā 3.1.2. punktā sniegto informāciju un jānodrošina 4.3.punkta prasības, t.sk. Rīga - Pasažieru un citas nākotnē plānotās stacijas.  Rīgas stacijas integrācijai VIAS programmaturā jāizmanto Rail Baltica projekta ietvaros projektējamā Rīgas stacijas konfigurācija un VIAS konfigurācijas izmaksas ir jāiekļauj piedāvājuma cenā. Gala iekārtu pieslēgums VIAS Rīgas stacijā tiks nodrošināts Rail Baltica projekta ietvaros. Torņkalna stacija nav iekļauta šī iepirkuma ietvaros - skat. skaidrojumu Nr.38 2.punktu. |
| **2.** | Tehniskās specifikācijas (Pasūtītāja prasību) II sējumā 8.1.5.2. punktā ir minēts sekojošais:  “*8.1.5.2. Informācijas ievades un apstrādes līmenis (operatora/informatora darba vieta) paredzēts plānotā vilcienu kustības saraksta, plānoto izmaiņu un operatīvo izmaiņu ievadīšanai, kā arī manuālo un ierakstīto paziņojumu veikšanai. Darba vietu skaits nav ierobežots. Funkcionalitāte:*  *8.1.5.2.1. Visa kontroles līmeņa funkcionalitāte, t.sk. esošās sistēmās;*  *8.1.5.2.2. Ievadīt un rediģēt vilcienu kustības sarakstu visām stacijām, t.sk. esošās sistēmās;*  *8.1.5.2.3. Ievadīt plānotās vilcienu kustības saraksta izmaiņas ar iemeslu norādīšanu visām stacijām, kas atrodas kustības posmā, kur notikušas izmaiņas, t.sk. esošās sistēmās;*  *8.1.5.2.4. Veikt manuālos un ierakstītos balss paziņojumus visās stacijās un visās apziņošanas zonās jebkurā kombinācijā apziņošanai automātiski, t.sk. esošās sistēmās*”.  **Lūdzam apstiprināt, ka komercpiedāvājumā ir nepieciešams iekļaut 8.1.5.2. punkta prasību izpildes vērtību pieslēgumam pie esošām sistēmām, gan PAS (publiskās apziņošanas sistēmai, 17 stacijās), gan VAPIS (Vizuālās un audio pasažieru informēšanas sistēmai, Rīgas stacijā)**. | Apstiprinām, ka VIAS programmatūrā ir jāietver II sējumā 8.1.5.2. punktā norādītās prasības funkcionalitātes nodrošināšanai. |